Diari Oficial de la Generalitat Valenciana


Sumari del DOGV 7922, del 22-11-2016 (2016/8572)

Notificació de la interlocutòria dictada en el procediment de mesures provisionals coetànies número 29/2016.
------------------------------------------------------------------------------------------------------------

### Dades del document

Número de DOGV
:   7922

Data del DOGV
:   22-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8572


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Anunci

Notificació de la interlocutòria dictada en el procediment de mesures provisionals coetànies número 29/2016. [2016/8572]  
Procediment: peça de mesures provisionals coetànies 000029/2016.  
Demandant: Olga Jordán Chabrera.  
Procuradora: María José Martí Piquer.  
Demandat: Rubén Claros Martínez.  
Procurador/a: -  
María Miranda Tauler, lletrada de l'Administració de Justícia del Jutjat de Violència sobre la Dona número 1 de Vila-real, faig saber que en el procés de mesures provisionals coetànies, seguit en aquest jutjat amb el número 29/2016, s'ha dictat la interlocutòria que té els antecedents de fet i la part dispositiva que, literalment, són com segueix:  
  
  
«Interlocutòria número 23/2016  
Jutgessa que la dicta: Macarena Amparo Mira Picó.  
Lloc: Vila-real.  
Data: 20 d'octubre de 2016.  
Antecedents de fet  
Primer. La procuradora María José Martí Piquer, en representació d'Olga Jordán Chabrera, ha interposat una demanda en que sol·licita l'adopció de mesures paternofilials sobre fills extramatrimonials contra Rubén Claros Martínez, i sol·licita mitjançant un altressí l'adopció de mesures provisionals.  
Segon. Convocades les parts a la compareixença prevista en l'article 773 de la Llei d'Enjudiciament Civil, el dia 20 d'octubre de 2016, va comparéixer la demandant sense que compareguera el demandat a pesar d'estar citat de manera deguda, i es va celebrar la vista amb el resultat que consta en les actuacions.  
Part dispositiva  
Dispose l'adopció de les següents mesures provisionals:  
1. Pel que fa a la guarda i custòdia de la menor, N. C. J., nascuda el 2 de febrer de 2011, l'atribuïsc a la mare, sent-ne la pàtria potestat compartida.  
2. Pel que fa al règim de vistes, pertoca establir el següent règim de visites a favor del pare:  
- Caps de setmana alterns des del dissabte a les 10.00 hores fins al diumenge a les 20.00 hores. La menor ha de ser replegada i reintegrada al domicili matern i, mentre dure la prohibició d'aproximació a la víctima, el lliurament i replega s'haurà de fer per una tercera persona designada pel pare.  
- Dos dies entre setmana, que si no hi ha acord es fixen en dilluns i dimecres des de l'eixida del col·legi fins a les 20.00 hores, i cal reintegrar la menor al domicili matern.  
- Els períodes de vacances escolars de Nadal i Setmana Santa es dividiran a mitges per a cada un dels progenitors. La primera meitat, en els anys parells, correspondrà, segons dret d'acord, a la mare, i l'altra al pare. Els anys senars serà a la inversa.  
- El període de vacances escolars comprendrà els mesos de juliol i agost, i es dividirà en quinzenes. El gaudi correspondrà de manera alterna als progenitors, i correspondrà la primera quinzena de juliol i la primera d'agost a la mare en els anys parells i les altres dues al pare. Els anys senars serà a la inversa.  
- El dia del pare i el dia de la mare la menor els passarà amb el respectiu progenitor segons la celebració que es tracte, de manera independent al règim de visites i/o estada que corresponga en aqueix moment, i, si no hi ha acord, la menor ha de ser replegada a les 10.00 hores i reintegrada al domicilio matern a les 20.00 hores del mateix dia. El lliurament i la replega l'efectuarà una tercera persona mentre dure la prohibició d'aproximació.  
3. Pel que fa a la pensió d'aliments a favor de la menor, la fixe en 200 euros mensuals, que els haurà d'abonar el pare dins dels cinc primers dies de cada mes en el compte bancari designat per la mare. Aquesta quantitat s'actualitzarà anualment segons l'índex de preus de consum fixat per l'Institut Nacional d'Estadística. Les despeses extraordinàries s'hauran de pagar a mitges.  
Notifiqueu a les parts i al Ministeri Fiscal.  
Contra aquesta sentència no es pot interposar cap recurs, de conformitat amb el que estableix l'article 773.3 de la Llei d'Enjudiciament Civil.  
Així ho mana i firma Macarena Mira Picó, magistrada del Jutjat de Violència sobre la Dona número 1 de Vila-real.»  
  
I atés que el demandat, Rubén Claros Martínez, es troba en parador desconegut, expedisc aquest edicte a fi que li valga de notificació de forma deguda.  
  
Vila-real, 27 d'octubre de 2016.- La lletrada de l'Administració de Justícia: María Miranda Tauler.